**Izziņa par atzinumos sniegtajiem iebildumiem**

**Ministru kabineta rīkojuma projektam “Par Rēzeknes novada pašvaldības nekustamā īpašuma “Lubānas ezera austrumu dambis" Nagļu pagastā, Rēzeknes novadā pārņemšanu valsts īpašumā” (VSS-492)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |
|  |  |  |  |  |  |

Informācija par starpministriju (starpinstitūciju) sanāksmi vai **elektronisko saskaņošanu**

Datums **no 2019. gada 28. oktobra līdz 2019. gada 1. novembrim**

Saskaņošanas dalībnieki

**Tieslietu ministrija**

**Finanšu ministrija**

**Vides aizsardzības un reģionālās attīstības ministrija**

**Latvijas Pašvaldību savienība**

Saskaņošanas dalībnieki izskatīja šādu ministriju

(citu institūciju) iebildumus **Tieslietu ministrijas un Finanšu ministrijas.**

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  |  | **Tieslietu ministrija**: |  |  |
| 1. | Ministru kabineta rīkojuma projekts „Par Rēzeknes novada pašvaldības nekustamā īpašuma pārņemšanu valsts īpašumā” (turpmāk – projekts):1. Saskaņā ar Publiskas personas mantas atsavināšanas likuma 42. panta otro daļu un 43. pantu, Meliorācijas likuma 2. pantu un 19. pantu pārņemt bez atlīdzības valsts īpašumā un nodot Zemkopības ministrijas valdījumā Rēzeknes novada pašvaldības īpašumā esošo nekustamo īpašumu "Lubānas ezera austrumu dambis" (nekustamā īpašuma kadastra Nr. 7874 002 0067) – zemes vienību (zemes vienības kadastra apzīmējums 7874 002 0063) 11,49 ha platībā un inženierbūvi “Austrumu dambis” (būves kadastra apzīmējums 7874 002 0063 001) – Nagļu pagastā, Rēzeknes novadā.  | 1. Projekta 1. punktā un sākotnējās ietekmes novērtējuma ziņojuma (anotācijas) (turpmāk – anotācija) I sadaļas 1. punktā kā viens no projekta izdošanas pamatojumiem norādīts Meliorācijas likuma 2. pants. Vēršam uzmanību, ka Meliorācijas likuma 2. pants noteic Meliorācijas likuma mērķi, nevis pašvaldības nekustamā īpašuma atsavināšanas kārtību, kura savukārt ietverta Publiskas personas mantas atsavināšanas likuma 42. panta otrajā daļā. Turklāt saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 13. punktu projekta anotācijas [I sadaļas](https://likumi.lv/ta/id/203061#n1) [1.punktā](https://likumi.lv/ta/id/203061#p1) ("Pamatojums") norāda atsauci uz Deklarāciju par Ministru kabineta iecerēto darbību, attīstības plānošanas dokumentiem vai tiesību aktiem, no kuriem izriet nepieciešamība izstrādāt projektu vai kuru īstenošanu veicinās projekts. Ņemot vērā minēto, lūdzam projekta 1. punktā un anotācijas I sadaļas 1. punktā svītrot atsauci uz Meliorācijas likuma 2. pantu. | **Ņemts vērā.** Projektā un anotācijā atsauce uz Meliorācijas likuma 2.pantu svītrota. | Projekta 1. punkts precizēts:1. Saskaņā ar Publiskas personas mantas atsavināšanas likuma 42. panta otro daļu un 43. pantu, Meliorācijas likuma 19. pantu pārņemt bez atlīdzības valsts īpašumā un nodot Zemkopības ministrijas valdījumā Rēzeknes novada pašvaldības īpašumā esošo nekustamo īpašumu "Lubānas ezera austrumu dambis" (nekustamā īpašuma kadastra Nr. 7874 002 0067) – zemes vienību (zemes vienības kadastra apzīmējums 7874 002 0063) 11,49 ha platībā un inženierbūvi “Austrumu dambis” (būves kadastra apzīmējums 7874 002 0063 001) – Nagļu pagastā, Rēzeknes novadā.  |
| 2. | Projekta 2.1.apakšpunkts: 2. Zemkopības ministrijai šā rīkojuma 1. punktā minēto nekustamo īpašumu:2.1. izmantot valsts meliorācijas sistēmas būvniecības, uzturēšanas un ekspluatācijas nodrošināšanai; | 2. Saskaņā ar Publiskas personas mantas atsavināšanas likuma 42. panta otro daļu atvasinātas publiskas personas nekustamo īpašumu var nodot bez atlīdzības valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas veikšanai, valsts šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi. Kā secināms no projektam pievienotā Rēzeknes novada domes 2019. gada 7. februāra lēmuma (prot. Nr.4, 7.§), Rēzeknes novada dome ir lēmusi projekta 1. punktā minēto nekustamo īpašumu nodot bez atlīdzības valsts īpašumā pretplūdu pasākumu nodrošināšanai un valsts meliorācijas sistēmu uzturēšanai. Ņemot vērā minēto, lūdzam attiecīgi precizēt projekta 2.1. apakšpunktu un anotāciju. | **Ņemts vērā.** Rīkojuma projekts precizēts.Anotācijas I sadaļas2.punkts precizēts. Zemkopības ministrija paskaidro, ka saskaņā ar likuma „Par pašvaldībām” 15. panta 2.punktu pašvaldības autonomā funkcija ir gādāt par savas administratīvās teritorijas labiekārtošanu un sanitāro tīrību (tostarp pretplūdu pasākumi). Ūdens apsaimniekošanas likuma 7. panta 12.punktā noteikts, ka hidrotehniskās būves īpašnieks vai tiesiskais valdītājs atbild par savā īpašumā vai valdījumā esošās hidrotehniskās būves ekspluatācijas (apsaimniekošanas) noteikumos paredzēto nosacījumu izpildi un veic pasākumus, lai novērstu plūdu draudus.Meliorācijas likuma normas nosaka tādu meliorācijas sistēmu pārvaldības mehānismu, kas nodrošina iedzīvotāju drošībai un infrastruktūras attīstībai nepieciešamo ūdens režīmu, kā arī racionālu meliorācijas sistēmu ekspluatāciju, norādot, kurš nodrošina valsts meliorācijas sistēmu un valsts nozīmes meliorācijas sistēmu būvniecību, uzturēšanu un ekspluatāciju.Meliorācijas likuma izpratnē, termins “meliorācijas sistēma” ietver visas meliorācijas kadastrā reģistrētās būves un ierīces (piem., ūdensnotekas, drenu sistēmas, sūkņu stacijas, aizsargdambjus). Šīm dažādajām meliorācijas sistēmu būvēm ir atšķirīgas funkcijas. Tā, piemēram, drenāža uztver un novada augsnes vai filtrācijas ūdeņus, bet aizsargdambis pieguļošās teritorijas pasargā no applūšanas. Ar Meliorācijas likumā noteikto meliorācijas sistēmu būvniecību, uzturēšanu un ekspluatāciju tiek nodrošināta Lubāna ezera austrumu dambja funkcija, tostarp Lubāna ezera ekspluatācijas (apsaimniekošanas) noteikumos aizsargdambju valdītājam noteiktie pienākumi.Pārņemot valsts īpašumā pašvaldībai piederošo rīkojumā 1. punktā minēto nekutamo īpašumu, valsts kā valsts meliorācijas sistēmā ietilpstošas hidrotehniskās būves (aizsargdambja) ieguvēja (īpašniece) attiecīgajā teritorijā nodrošinās pretplūdu pasākumus Meliorācijas likumā noteiktajā kārtībā. Pamatojoties uz iepriekšminēto, projekta 2.1. apakšpunktā noteiktā funkcija ietver arī pretplūdu pasākumu nodrošināšanu un atbilst Rēzeknes novada domes 07.02.2019. protokola lēmumam. | Rīkojuma 2.1. apakšpunkts precizēts: 2.1. izmantot valsts meliorācijas sistēmas būvniecības, uzturēšanas un ekspluatācijas, **kā arī** **pretplūdu pasākumu** nodrošināšanai; |
| 3. | *Priekšlikums*Par projekta nosaukumu  | Vienlaikus izsakām šādu priekšlikumu:Tiesiskās skaidrības nodrošināšanai aicinām projekta nosaukumā norādīt atsavināmā nekustamā īpašuma nosaukumu un atrašanās vietu. | **Ņemts vērā.** Projekta nosaukums precizēts. | Ministru kabineta rīkojuma projekta **“**Par Rēzeknes novada pašvaldības nekustamā īpašuma **“Lubānas ezera austrumu dambis" Nagļu pagastā, Rēzeknes novadā** pārņemšanuvalsts īpašumā**”** |
|  |  | **Finanšu ministrija:** |  |  |
| 4. | Projekta 2.1.apakšpunkts: 2. Zemkopības ministrijai šā rīkojuma 1. punktā minēto nekustamo īpašumu:2.1. izmantot valsts meliorācijas sistēmas būvniecības, uzturēšanas un ekspluatācijas nodrošināšanai; | Atbilstoši rīkojuma projekta 2.1.apakšpunktam nekustamo īpašumu “Lubānas ezera austrumu dambis” (nekustamā īpašuma kadastra Nr.7874 002 0067) Zemkopības ministrijai paredzēts izmantot valsts meliorācijas sistēmas būvniecības, uzturēšanas un ekspluatācijas nodrošināšanai. Savukārt Rēzeknes novada domes 2019.gada 7.februāra protokolā (prot.Nr.4 7.§) paredzēts minēto nekustamo īpašumu nodot pretplūdu pasākumu nodrošināšanai un valsts meliorācijas sistēmu uzturēšanai.Lūdzam skaidrot rīkojuma projekta 2.1.apakšpunktā noteiktās funkcijas atbilstību minētajam pašvaldības lēmumam, proti, vai rīkojuma projektā noteiktā funkcija ietver arī pretplūdu pasākumu nodrošināšanu (vai pretplūdu pasākumi neietver vēl arī kādas citas darbības, kas neizrietētu no Meliorācijas likuma). | **Ņemts vērā.**Projekts precizēts, sk. skaidrojumu izziņas 2. punktā. |  |
| 5. | *Priekšlikums*Par Anotācijas I sadaļas 2.punktu | *Priekšlikums*: rīkojuma projekta anotācijas I sadaļas 2.punktu papildināt ar informāciju par lietu tiesībām, kas apgrūtina nekustamo īpašumu. | Zemkopības ministrija paskaidro, ka anotācijas 2. punktā ir iekļauta informācija par lietu tiesībām, kas apgrūtina nekustamo īpašumu.Anotācijā ir norādīts, ka“atbilstoši Aizsargjoslu likumā noteiktajam rīkojuma projektā minētais nekustamais īpašums ir apgrūtināts ar zemesgrāmatā nostiprinātām lietu tiesībām, kas norādītas zemesgrāmatas III daļas 1. iedaļā. Valstij, pārņemot nekustamo īpašumu no pašvaldības, zemesgrāmatā ierakstītais apgrūtinājums nerada papildu ietekmi uz rīkojuma projekta 1. punktā minētā nekustamā īpašuma iespējamo izmantošanu. Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.”Lai mazinātu administratīvo slogu, kā arī ņemot vērā to, ka projekts skar divu publisko personu intereses, kuru rīcībā ir īpašumtiesības apliecinoši dokumenti, un informācija par lietu tiesībām, kas apgrūtina nekustamo īpašumu, ir ietverta anotācijā, tās 2. punktā nav nepieciešami papildu precizējumi, jo Zemesgrāmatu likuma 1. pantā noteikts, ka zemesgrāmatas ir visiem pieejamas un to ierakstiem ir publiska ticamība. | Anotācijas 2. punkts ietver informāciju par lietu tiesībām, kas apgrūtina nekustamo īpašumu. |

|  |  |
| --- | --- |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Tamāra Rasnača

|  |
| --- |
| (par projektu atbildīgās amatpersonas vārds un uzvārds) |
| Budžeta un finanšu departamentaValsts īpašuma nodaļas vecākā referente |
| (amats) |
| Tālr:67027517 |
| (tālruņa un faksa numurs) |
| Tamara.Rasnaca @zm.gov.lv |
| (e-pasta adrese) |